stanford-oval/wikipedia huggingface dataset:
מאיר שפירא (ראש מועצה)
ביוגרפיה

מאיר שפירא נולד בפולין בשנת 1878. בשנת 1897 היגר לגרמניה ובה היה פעיל בתנועה הציונית. בחודש נובמבר 1925 עלה לארץ ישראל והתיישב בעיר עפולה שזה אך נוסדה. בשדרה המרכזית של עפולה בסמוך לבית פיינגולד הקים מאיר שפירא בית מלון שנקרא על שמו "מלון מרכזי שפירא", אליו הגיעו להתאכסן אנשי היישובים בעמק יזרעאל.
לאור מיקומה של עפולה כבירת העמק, וכנקודת עצירה לנוסעים מהמרכז הארץ לצפונה, זכה בית המלון לארח אישים חשובים ומנהיגי היישוב, שעצרו בו למנוחת לילה. בין האישים שהתארחו במלון היה הרב יוסף יצחק שניאורסון – הרבי מליובביץ', שביקר במקום בשנת 1929, הרב הראשי אברהם יצחק הכהן קוק, מנהיג בית"ר זאב ז'בוטינסקי, חיים ויצמן, חיים נחמן ביאליק, מנחם אוסישקין ואחרים.
כמו כן היה מאיר שפירא בין מייסדי קופת "הלוואה וחסכון" בעפולה, שסייעה בהלוואות כספיות להקמת מבני ציבור ומיזמים כלכליים בעפולה. בהשפעתו האישית של מאיר שפירא תרם נדבן מארצות הברית את הסכום הדרוש להקמת בית הכנסת הגדול.
בשנת 1926 כוננה לראשונה מועצה מקומית בעפולה. בטרם כינון המועצה פעל בעיר ועד מקומי ומאיר שפירא עמד בראשו. לראשונה כיהן מאיר שפירא כיושב ראש המועצה המקומית בשנים 1931 – 1932 ולאחר הפסקה של שבע שנים חזר לכהן כיושב ראש המועצה בשנים 1939 – 1940.
מאיר שפירא נפטר בשנת 1962. על שמו נקרא בעיר רחוב המקביל לשדרה בה הקים שפירא את מלונו.
לקריאה נוספת

עיר יזרעאל – עפולה בת כ"ה. הוצאת המועצה המקומית עפולה, 1950.
שבתאי גל-און, עפולה לגבורות – 80 שנה לעיר יזרעאל, בהוצאת עיריית עפולה, 2005.
מלון מרכזי שפירא, שנות ה-30 של המאה ה-20
לואיס פון אהן

| --- | --- |

 לידה:  18 באוגוסט 1978  (בן 46) גואטמלה סיטי, גואטמלה גואטמלה
 מקום מגורים:  פיטסבורג 
 מקום לימודים:  אוניברסיטת דיוק, דרהאם, קרוליינה הצפונית, ארצות הברית   אוניברסיטת קרנגי מלון, פיטסבורג, פנסילבניה, ארצות הברית
 מנחה לדוקטורט:  מנואל בלום
 מוסדות:  אוניברסיטת קרנגי מלון (2005)  חברת גוגל (2009–2011)  Duolingo (2011)  אוניברסיטת קרנגי מלון 
 תלמידי דוקטורט:  סברין האקר, Brendan Meeder, Edith Law 
 פרסים והוקרה:  פרס גרייס הופר (2011)  פרס ליימלסון-MIT (2018)  Faculty Early Career Development (CAREER) Award (2011)  פרס נשיאותי למדענים ומהנדסים בתחילת דרכם (2011)  עמית פקארד למדע והנדסה (2009)  Innovators Under 35 (2007)  פרס קרן סלואן (2009)  פרס נשיאותי למדענים ומהנדסים בתחילת דרכם (2012)  עמיתי מקארתור (2006)  היכל התהילה הלאומי לממציאים (2023) 
 cs.cmu.edu/~biglou/
 תרומות עיקריות
 CAPTCHA   reCAPTCHA   דואולינגו
 
לואיס פון אהן (נולד ב-19 באוגוסט 1978 בגואטמלה סיטי, גואטמלה) הוא יזם, מפתח תוכנה ופרופסור במחלקה למדעי המחשב באוניברסיטת קרנגי מלון בפיטסבורג, פנסילבניה. הוא אחד מחלוצי מיקור ההמונים, המייסד של חברת reCAPTCHA, שנמכרה לגוגל ב-2009, והמייסד-שותף והמנכ"ל של Duolingo.
שנים ראשונות וחינוך

לואיס פון אהן, ממוצא יהודי-גרמני, נולד וגדל בגואטמלה סיטי, להורים רופאים. הוא למד בבית הספר האמריקאי, בית ספר פרטי בשפה האנגלית בגואטמלה סיטי. בגיל שמונה, אמו קנתה לו מחשב קומודור 64, ובכך החלה התעניינותו בטכנולוגיה ובמדעי המחשב.
בגיל 18, פון אהן החל ללמוד באוניברסיטת דיוק, בקרוליינה הצפונית, שם קיבל בשנת 2000 תואר ראשון במדעים (BS) במתמטיקה בהצטיינות יתרה. בשנת 2005 סיים את לימודי הדוקטורט שלו במדעי המחשב באוניברסיטת קרנגי מלון.
בשנת 2006 קיבל פון אהן מעמד של חבר סגל בבית הספר למדעי המחשב של אוניברסיטת קרנגי מלון.
קריירה ומחקר

המחקר המוקדם של פון אהן היה בתחום ההצפנה. יחד עם ניקולס ג'יי הופר וג'ון לנגפורד, הוא היה הראשון שסיפק הגדרות קפדניות של סטגנוגרפיה והוכיח כי סטגנוגרפיה פרטית היא אפשרית. כלומר, המידע נגיש רק למי שמחזיק במפתח המתאים, כך שגם אם הוא נחשף, עדיין נשמרת פרטיות המידע.
קריירה ומחקר > CAPTCHA

בשנת 2000, הוא עבד עם מנואל בלום על CAPTCHA (Completely Automated Public Turing test to tell Computers and Humans Apart), בדיקות ממוחשבות שבני אדם מסוגלים לעבור ללא מאמץ מיוחד, אך המחשבים עדיין לא שלטו בהם. זהו מבחן שנועד להבחין בין בני אדם למחשבים (בוטים), והוא משמש בעיקר באתרי אינטרנט למניעת גישה אוטומטית לא מורשית, כגון כניסה לחשבונות או שליחת טפסים.
עבודת הדוקטורט של פון אהן, שהושלמה ב-2005, הייתה הפרסום הראשון שהשתמש במונח "מחשוב אנושי" שהוא טבע, ביחס לשיטות המשלבות בינה אנושית כדי לפתור בעיות שהמחשבים מתקשים לפתור בעצמם, למשל: זיהוי תמונות, זיהוי כתב בלתי קריא, והבנת שפה טבעית. עבודת הדוקטורט של פון אהן היא גם העבודה הראשונה על "Games With A Purpose", או GWAPs, שבהם שחקנים מבצעים משימות מועילות כחלק ממשחק. הדוגמה המפורסמת ביותר היא משחק ה-ESP, משחק מקוון שבו שני שחקנים אנונימיים, ללא אפשרות לתקשר ביניהם, מתבקשים לצפות באותה תמונה, ולהקליד מילים שמתארות אותה. מטרתם היא להגיע להסכמה על מילה אחת לפחות בתוך פרק זמן קצוב. כאשר שני השחקנים מקלידים את אותה מילה, הם מקבלים נקודות, והתהליך חוזר על עצמו עם תמונות חדשות. ההתאמה בין שני השחקנים היא תיאור מדויק של התמונה, וניתן להשתמש במידע הזה במסד נתונים לטכנולוגיית חיפוש תמונות מדויקת יותר. משחק ה-ESP קיבל רישיון על ידי גוגל, והוא משמש לשיפור הדיוק של חיפוש התמונות של Google.
עבודת הדוקטורט של פון אהן זכתה בפרס "עבודת הדוקטורט הטובה ביותר" מבית הספר למדעי המחשב של אוניברסיטת קרנגי מלון.
קריירה ומחקר > reCAPTCHA

בשנת 2007 המציא פון אהן את reCAPTCHA, צורה חדשה של CAPTCHA המסייעת גם בדיגיטציה של ספרים. ב-reCAPTCHA, תמונות המילים שמוצגות למשתמשים מגיעות מספרים ישנים שעוברים דיגיטציה. אלו הן מילים שזיהוי תווים אופטי לא הצליח לזהות, והן נשלחות לאנשים ברחבי הרשת לצורך זיהוי.
קריירה ומחקר > דואולינגו

בשנת 2009, פון אהן ותלמידו לתואר שני, Severin Hacker, החלו לפתח את Duolingo, פלטפורמה ללימוד שפה. הם הקימו חברה בשם זה, כשפון אהן מכהן כמנכ"ל והאקר כמנהל טכנולוגיות ראשי. בנובמבר 2011 הושקה גרסת בטא פרטית, והאפליקציה שוחררה לציבור ביוני 2012. נכון למאי 2020, דואולינגו הוערכה ב-1.5 מיליארד דולר. בראיון בתחנת הרדיו הציבורית NPR, פון אהן שיתף שבמהלך מגפת הקורונה עלה מספר המשתמשים בדואולינגו.
קריירה ומחקר > פרסים ואותות הצטיינות

מחקריו על CAPTCHA ומחשוב אנושי זיכו את פון אהן בהכרה בינלאומית ובאותות רבים. בין היתר, הוא זכה במלגת מקארתור ב-2006, מלגת הפקולטה החדשה של מיקרוסופט ב-2007, מלגת קרן דייוויד ולוסייל פקארד ומלגת סלואן ב-2009, ובפרס הנשיאותי למדענים ומהנדסים צעירים בשנת 2012. הוא גם זכה בתואר "אחד מ-50 המוחות הטובים במדע" שהוענק לו על ידי "Discover", והגיע לרשימות הכרה רבות הכוללות גם את ה־TR35 של "MIT Technology Review": חדשנים צעירים מתחת לגיל 35, ו-100 האנשים החדשניים ביותר בעסקים של חברת "Fast Company".
בשנת 2018 זכה פון אהן בפרס Lemelson של MIT על "מסירותו לשיפור העולם באמצעות טכנולוגיה".
קריירה ומחקר > הוראה

בשנת 2008 הוא זכה בפרס הרברט סיימון להוראת מצוינות בבית הספר למדעי המחשב באוניברסיטת קרנגי מלון על עקרונות ההוראה שלו Ten Steps to Successful Teaching.
בהרצאה שלו ב-TED בשנת 2023, הדגיש פון אהן את החשיבות של הפיכת הלמידה למהנה וממכרת בדומה למשחקי וידאו או לשימוש באפליקציות מדיה חברתית. שימוש בתכונות דומות לפלטפורמות האלה יעלה את המוטיבציה ללמידה.
פעילות חברתית ונדבנות

במאי 2021 הצטרף פון אהן לוועד המנהל של Partnership for Central America המאגד מגוון עסקים, ארגונים אקדמיים וארגונים ללא מטרות רווח לקידום הזדמנויות כלכליות, התמודדות עם אתגרי אקלים, חינוך ובריאות דחופים, וקידום השקעות לטווח ארוך ליצירת מאגר כוח עבודה כדי לתמוך בחזון של תקווה למרכז אמריקה. השותפות למען מרכז אמריקה הוצגה על-ידי סגנית נשיא ארצות הברית, קמלה האריס, כקריאה לפעולה לטיפול בהגירה בלתי סדירה ממרכז אמריקה לארצות הברית על ידי העמקת ההשקעה ב"משולש הצפוני של מרכז אמריקה" (מונח שמתייחס לגואטמלה, אל סלבדור והונדורס).
בשנת 2021 הקים פון אהן את קרן לואיס פון האן ILVA, המתמקדת בתמיכה בגואטמלים, בעיקר נשים ונערות, באמצעות תמיכה כספית במנהיגי קהילות מקומיות ובארגונים ללא מטרות רווח. הנושאים העיקריים שהקרן מתמקדת בהם הם: שוויון לנשים ונערות, שימור הסביבה ודמוקרטיה והשתתפות נוער.
הערות שוליים

↑  Teaching computers to read: Google acquires reCAPTCHA, googleblog.blogspot.com, ‏16 ספטמבר 2009
↑  Shaw, Dougal (2021). "Duolingo boss: 'Develop your social skills'". bbc.co.uk. London: BBC. As a CEO one thing I wish I'd concentrated on earlier was my social skills
↑  Luis von Ahn | ReCAPTCHA, co-inventor of CAPTCHA & Duolingo, https://lemelson.mit.edu/
↑  Will Smale, The man teaching 300 million people a new language, https://www.bbc.com/, ‏27 ינואר 2020
↑  Polly Shulman, The Player, https://www.smithsonianmag.com/, ‏2 אוקטובר 2007
↑  von Ahn/LuisvonAhn_CV.pdf Luis von Ahn, /www.cs.cmu.edu, ‏8 אוגוסט 2012
1 2  Stacey Federoff, Duolingo CEO Luis von Ahn wins $500K Lemelson prize from MIT, triblive.com, ‏12 ספטמבר 2018
↑  luis von ahn, https://scholar.google.com/
↑  Von Ahn, Luis; Blum, Manuel; Hopper, Nicholas J.; Langford, John, CAPTCHA: Using Hard AI Problems for Security, www.cs.cmu.edu
↑  Luis von Ahn and Laura Dabbish, Labeling Images with a Computer Game, Labeling Images with a Computer Game, ‏24 אפריל 2004
↑  Luis von Ahn, Benjamin Maurer, Colin McMillen, David Abraham, Manuel Blum, reCAPTCHA: Human-Based Character Recognition via Web Security Measures, https://www.cs.cmu.edu/, ‏12 ספטמבר 2008
↑  Steven Loeb, When Duolingo was young: the early years, https://vator.tv/, ‏22 יוני 2018
1 2  Maren Bruin, reCAPTCHA and Duolingo: Luis von Ahn, https://www.npr.org/, ‏25 מאי 2020
↑  MacArthur Fellows 2006 – Luis von Ahn, www.macfound.org, ‏ספטמבר 2006
↑  CMU Faculty Awards.
↑  How to make learning as addictive as social media, https://www.ted.com/, ‏אפריל 2023
↑  Home, Partnership for Central America
↑  ACT SHEET: Vice President Harris Launches a Call to Action to the Private Sector to Deepen Investment in the Northern Triangle, https://www.whitehouse.gov/, ‏27 מאי 2021
↑  Luis von Ahn, Duolingo joins VP Kamala Harris’s Call to Action, https://blog.duolingo.com/, ‏27 מאי 2021
1 2  Because We Trust, luisvonahnfoundation.org
| --- | --- |
בקרת זהויות :  ACM DL: 81100069810  dblp: 78/391  GND: 1026130638  ISNI: 0000 0001 2338 4631  LCCN: no2011116377  MGP: 100354  RERO: 02-A019235770  VIAF: 173143967   WorldCat (עם VIAF): 173143967 
הלוגו של דואולינגו
ליאון יוריס

| --- | --- |

לאון יוריס, איור מאת חיים טופול
 לידה:  3 באוגוסט 1924 בולטימור, מרילנד, ארצות הברית 
 פטירה:  21 ביוני 2003 (בגיל 78) שלטר איילנד, ניו יורק, ארצות הברית 
 שם לידה:  Leon Marcus Uris
 מדינה:  ארצות הברית 
 מקום קבורה:  בית הקברות הלאומי קואנטיקו 
 מקום לימודים:  הקולג' של בולטימור 
 שפות היצירה:  אנגלית 
 יצירות בולטות:  אקסודוס, מילא 18, זעקת הקרב 
 בן או בת זוג:  Jill Uris (15 בפברואר 1970–1988) 
 
ליאון יוריס בנגב בעת ההכנות לכתיבת אקסודוס
ליאון מרקוס יוריס (באנגלית: Leon Marcus Uris;‏ 3 באוגוסט 1924, בולטימור שבמרילנד – 21 ביוני 2003, ניו יורק) היה סופר יהודי אמריקאי, מחבר "אקסודוס" ושורת ספרים רבי מכר נוספים. נודע בתחקירים המקיפים שערך לפני כתיבת הרומנים שלו.
תולדות חייו > ראשית חייו

יוריס נולד לוולף ויליאם יוריס, במקור אוריס, ולאנה (לבית בלומברג) יוריס. אביו, מהגר פולני יליד נובוגרודק ואחיו של אליעזר ירושלמי, שהה שנה בארץ ישראל בתום מלחמת העולם הראשונה לפני שהיגר לאמריקה ב-1921. הוא עסק בעבודות פשוטות, וכפי שהתבטא בנו ליאון, "עבר מכישלון לכישלון". וולף ויליאם שינה את היגוי שמו מאוריס ליוריס, לפי כללי האנגלית ולדבריו בהתבסס על המילה ירושלמי.
יוריס למד בבית ספר אך לא סיים את התיכון כיוון שנכשל באנגלית. בגיל 17 הצטרף למארינס (חיל הנחתים) ולחם כאלחוטן קרבי בזירת האוקיינוס השקט בקרבות גוודלקנל וטאראווה. בעת שהחלים ממחלת המלריה בסן פרנסיסקו הכיר את בטי בק, סמלת חיל הים, ממוצא דני-אמריקאי, והם נישאו ב-1945 והתגרשו ב-1968.
תולדות חייו > פעילותו העיתונאית והספרותית

העיתון אסקווייר קנה מאמר שלו וזה עודד אותו לכתוב רומן. התוצאה הייתה הרומן הידוע "זעקת הקרב" משנת 1953, המספר על לוחמי חיל הנחתים וגבורתם במלחמת העולם השנייה בזירת האוקיינוס השקט
. הספר זכה להצלחה גדולה, נמכר בשלושה מיליון עותקים ועובד לסרט מלחמה. ספר נוסף היה "הגבעות הזועמות" מ-1955, המתאר את המלחמה ביוון.
כעיתונאי ותסריטאי התעניין מאוד במדינת ישראל. הוא ביקר בישראל ב-1956 ובמשך מספר חודשים ערך תחקיר שבעקבותיו כתב את ספרו הידוע ביותר "אקסודוס" בשנת 1958, שהתבסס באופן חופשי ביותר על סיפורה של אוניית המעפילים "יציאת אירופה תש"ז". הספר שימש בסיס לסרט מצליח באותו שם.
ב-1957 כתב את התסריט לסרט דו-קרב באו. קיי. קוראל.
בקיץ 1978 ביקר בישראל לחקר הסכסוך הישראלי-פלסטיני. ביריחו ביקר עם אשתו השנייה ג'יל יוריס. ג'יל פיבודי, ילידת 1947 בוגרת אוניברסיטת הרווארד, קולורדו קולג' ואוניברסיטת ניו יורק, צלמת עיתונות מקצועית, עבדה עם יוריס על ספריו בנושאי מלחמות מאז נישאו בפברואר 1970. לשם סקירת "ביקורי קיץ" של משפחות הפלסטינים, הגיעו השניים למעבר גשר אלנבי. עמדו באמצע הגשר ושוחחו עם חיילי צה"ל ושוטרי הגבול הירדנים מעל נהר הירדן בשיחה חופשית מוקלטת כשג'יל מצלמת לקראת כתיבת תסריט לסרט על הנושא.
רומנים אחרים שלו הקשורים לשואת יהודי אירופה הם "מילא 18" מ-1961, שהוא כתובת מטה מורדי גטו ורשה. "משפט דיבה" מ-1970, מתייחס למשפט שבו נתבע יוריס בשנת 1964 על הוצאת דיבה בספר "אקסודוס", על ידי הרופא פולני ולדיסלב דרינג, המוזכר בספר כמי שערך ניסויים אכזריים באסירי מחנה ההשמדה אושוויץ. אדלאיד אובאל, רופאה שעבדה במחנה העידה נגד דרינג אך חבר המושבעים פסק שעל יוריס לשלם לדרינג פיצוי בסך חצי פני.
ספרו "החאג'" בודק את היסטוריית המאבק במזרח התיכון וכיצד מעורבות פוליטית של מדינות זרות הולידה את המאבק כיום. יוריס התעניין ברבים מספריו במאבקים פוליטיים במקומות שונים בעולם כמו אירלנד, ברלין ומרכז אמריקה. ג'יל יוריס, ערכה עמו במשותף את מחקרם באירלנד ו-388 צילומיה הובאו בספרו החמישי, ספרם המשותף "אירלנד, יופי נורא".
תולדות חייו > חייו הפרטיים

יוריס היה נשוי שלוש פעמים. התחתן עם אשתו הראשונה, בטי בק (2005-1922), בשנת 1945. נולדו להם שלושה ילדים והתגרשו ב-1968. ב-1968 הוא נשא לאישה את מרג'רי אריאל אדוארדס. לפי העדות המאוחרת של בנו מייקל בספר אוטוביוגרפיה, בין הבן לאמו החורגת נרקמו רגשות אהבה. היא התאבדה בירייה באמצעות אקדח בשנת 1969. מותה גרם לסופר לשבר גדול. החל מ-1970 אשתו השלישית, ב-23 שנה צעירה ממנו, הייתה הצלמת ג'יל פיבודי מבוסטון. לזוג נולדו שני ילדים, רייצ'ל וקונור. פיבודי צילמה צילומים עבור ספרו על אירלנד ועל ירושלים. הם התגרשו ב-1988 ולאחר מכן יוריס התיישב בניו יורק.
לאון יוריס נפטר בביתו בשלטר איילנד בלונג איילנד ב-2003. היה בן 78 במותו ונפטר סבל מאי ספיקת כליות.
השאיר חמישה ילדים ושני נכדים. הוא לקבורה בבית הקברות הלאומי קואנטיקו במדינת וירג'יניה.
הנצחה

ארכיון כתביו נמצא במרכז הרי רנסום באוניברסיטת טקסס באוסטין.
הוצאת אוניברסיטת טקסס פרסמה ספר ביוגרפי עליו. בארכיון נמצאים כל הרומנים שלו, פרט ל "הח'אג'" ו"מעבר מיתלה", כמו כן כתבי היד של התסריט "דו-קרב באו. קיי. קוראל".
ספריו של יוריס בעברית

זעקת הקרב, מאנגלית - דניאל שר, 1957, ותרגום נוסף בידי מרדכי ברקאי, משרד הביטחון, תשמ"ז 1987.
אקסודוס, יציאת אירופה, תרגם מאנגלית יוסף נדבה, סטימצקי, תל אביב, תשי"ט-1959.
הגבעות הזועמות, עברית - מיכאל מרגולין, מזרחי, תל אביב, 1964.
משפט דיבה: QB VII, תרגום מאנגלית - אהרן אמיר, כתר, ירושלים, תשל"ו, 1976.
טריניטי, תרגום - הגר אנוש, מסדה, תל אביב, 1978.
החאג', מאנגלית - חיים גליקשטיין, זמורה-ביתן, תל אביב, 1985.
טופאז, מאנגלית - אריה חשביה. מזרחי, תל אביב, 1986.
הררי זעם, מאנגלית - זרובבל ברל, זמורה ביתן, תל אביב, 1988.
מעבר המיתלה, מאנגלית - א. סבר, ספרית מעריב, תל אביב, תש"ן 1990.
מילא 18, מאנגלית - יעל נמרודי, זמורה ביתן, תל אביב, 1995.
הליברל האחרון, מאנגלית - ענת ויקסלבאום, הוצאת שלגי, 2000
לקריאה נוספת

ההיסטוריה כמלודרמה: "אקסודוס" - הספר, הסרט והתרבות הישראלית, מאת רחל ויסברוד, נדפס ב"מבטים פיקטיביים - על קולנוע ישראלי", תשנ"ח, 1998.
Jill and Leon Uris IRELAND, a terrible beauty, 1975.
2017 Michael Cady Uris The Uris Trinity: The father, the son and the trophy wife
הערות שוליים

↑  גל פרל, "עם הים הקר מאחוריהם, האש המשתוללת לפניהם", הבלוג על הכוונת, ‏ 15 בפברואר 2024.
↑  ליאון יוריס, "זעקת הקרב", הוצאת משרד הביטחון-זמורה ביתן, 1987.
↑  ליאון יוריס, "זעקת הקרב", הוצאת משרד הביטחון-זמורה ביתן, 1987, עמוד 3.
↑  יוסף לפיד, אנשים חשובים מאוד עמ' 17, הוצאת מסדה, 1963
↑  Michael Cady Uris 2017
| --- | --- |
בקרת זהויות :  NLI: 987007269357905171  PLWABN: 9810613438605606  BIBSYS: 90182251  BNC: 000035977  BNE: XX1145750  BnF: cb11927359f (data)  CiNii: DA05207265  GND: 120162199  ICCU: CFIV016583  ISNI: 0000 0001 1068 1901  LCCN: n50045792  LNB: 000119472  NDL: 00459408  NKC: jo2002100671  NLA: 35573975  NLG: 65895  NLK: KAC201800029  NSK: 000006162  NTA: 068745443  RERO: 02-A003922996  SELIBR: 229567  SNAC: w6x64301  SUDOC: 02717283X  Trove: 1000708  VIAF: 66474442   WorldCat (עם VIAF): 66474442
למור צווארון אדום

| למור צווארון אדום |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף לח
משפחה:: למוריים
סוג:: למור צווארון
מין:: למור צווארון אדום
שם מדעי
 Varecia rubra ‏סנט-אילר, 1812
תחום תפוצה


למור צווארון אדום (שם מדעי: Varecia rubra) הוא מין בסוג למור צווארון. הוא אנדמי למדגסקר, ככל מיני הלמוריים; תחום תפוצתו מתפרש רק על פני יערות הגשם של הפארק הלאומי מסואלה.
זהו אחד ממיני הלמוריים הגדולים ביותר; אורכו כ-53 ס"מ, אורך זנבו כ-60 ס"מ, ומשקלו 3.3 עד 3.6 ק"ג. רוב גופו של הלמור אדום; בטנו, זנבו, רגליו, ופניו שחורים, ועורפו לבן.
התנהגות

הלמור מקפיד על כך שיהיה נקי תמיד, והרבה מזמנו מוקדש לניקוי עצמי או לניקוי חברתי. השיניים החותכות התחתונות שלו והטופר על אחת מרגליו האחוריות מותאמים במיוחד להתנהגות זו – שיניו החותכות גדלות בקו ישר ומרווחות מעט, מה שיוצר מעין מסרק, שמאפשר ללמור לנקות את פרוותו.
למור הצווארון האדום ניזון בעיקר מפירות, אך הוא תועד גם אוכל עלים.
תועדו 20 קריאות שונות של למור הצווארון האדום. מחקר הוכיח שלמור הצווארון האדום ולמור הצווארון השחור-לבן מבינים זה את קריאותיו של זה, על אף שהם חיים באזורים שונים של האי. סימון הטריטוריה באמצעות ריח הוא דרך נוספת שבה הלמורים מתקשרים זה עם זה.
למור הצווארון האדום חי בקבוצות מטריארכליות שגודלה בדרך כלל עומד על כ־2 עד 16 פרטים; למרות זאת, תועדו קבוצות שכללו מעל 32 פרטים.
הלמורים מגיעים לבגרות מינית בגיל שנתיים, ומתחילים להתרבות בגיל שלוש. בשונה משאר פעילי היום במשפחת הלמוריים, הנקבה בונה "קן" בגובה של כ־10 עד 20 מטרים מעל פני הקרקע, שבנוי מזרדים, עלים, פרווה וגפן. הלמורים מתרבים בעונה היבשה (מאי–יולי), בדומה לשאר מיני הלמוריים, כך שהגור ייוולד בתקופת הגשמים, כשהמזון יימצא בשפע. ההיריון נמשך כ־102 ימים, ונולדים בדרך כלל 2 או 3 גורים בכל המלטה.
תוחלת חייו של הלמור בטבע היא 15–20 שנים.
שימור

למור הצווארון האדום נחשב למין בסכנת הכחדה חמורה בגלל הרס בתי-גידול, ציד ומסחר כחית מחמד. יצירת הפארק הלאומי מסואלה בשנת 1997 עזרה להגן על מין זה, אך למורי צווארון אדומים רבים לא חיים בתוך גבולות הפארק, והם עדיין בסיכון גבוה.
הערות שוליים

↑  למור צווארון אדום באתר הרשימה האדומה של IUCN
↑  http://lemur.duke.edu/category/diurnal-lemurs/red-ruffed-lemur/
| למוריים |
| --- | --- | --- |
| למור זנב-טבעת (סוג ומין יחיד) | למור זנב-טבעת |  |
| למור אמיתי | למור חום • למור סנפורד • למור לבן-ראש • למור אדום • למור אדום-חזית • למור חום-צוואר • למור אפור-ראש • למור שחור • למור שחור כחול-עין • למור מוכתר • למור אדום-בטן • למור הנמייה |  |
| למור צווארון | למור צווארון שחור לבן • למור צווארון אדום |  |
| למור עדין | למור במבוק אפור • למור במבוק מוזהב • למור במבוק מערבי |  |
| למור במבוק ענק (סוג ומין יחיד) | למור במבוק ענק |  |
זוג למורים
לקוטי תורה (אריז"ל)

.
|  מידע כללי |
| --- | --- |
 מאת:  האריז"ל
 סוגה:  קבלה 
 נושא:  קבלה
 הוצאה
 עורך:  חיים ויטאל
 קישורים חיצוניים
 ויקיטקסט:  לקוטי תורה (האר"י)
 היברובוקס:  30734
 
לקוטי תורה של האריז"ל הוא ספר מכתבי האר"י העוסק בקבלה ונכתב על ידי תלמידו רבי חיים ויטאל. בספר דרושים על סדר התורה, נביאים וכתובים.
על הספר

הספר מתחלק לשני חלקים בחלקו הראשון "לקוטי תורה נביאים וכתובים" ובחלקו השני מודפס הספר "טעמי המצוות" מהרב חיים ויטאל.
כשאר כתביו של האר"י גם את ספר זה כתב הרב חיים ויטאל ממה ששמע מהאר"י, שקיבל פה אל פה מפי אליהו הנביא. הספר הוא נוף שני מספר נוף עץ חיים.
מהדורות

מהדורת דפוס שנדפסה בזולקווא בשנת ה'תקל"ה.
מהדורת דפוס שנדפסה באמסטרדם בשנת ה'תקס"ב.
מהדורת דפוס שנדפסה בשנת ה'תר"מ בוילנה בדפוס ר' יהודה לייב ליפמאן.
הערות שוליים

↑  דף השער של הספר.
↑  צילום המהדורה מתוך עותק ספריית אגו"ח באתר HebrewBooks.
↑  צילום המהדורה מתוך עותק ספריית אגו"ח באתר HebrewBooks.
↑  המהדורה באתר HebrewBooks.
| כתבי האר"י |
| --- | --- | --- |
| מהדורה קמא | ספר הדרושים • ספר הכוונות • ספר הליקוטים |  |
| מהדורה אמצעית (שמונה שערים) | שער ההקדמות • שער מאמרי רשב"י • שער מאמרי רז"ל • שער הפסוקים • שער המצוות • שער הכוונות • שער רוח הקודש •  שער הגלגולים |  |
| מהדורה בתרא | אוצרות חיים • עץ חיים • פרי עץ חיים • נוף עץ חיים • לקוטי תורה (והוא: חלק שני מנוף עץ חיים) |  |
ערך זה הוא קצרמרבנושא ספרים. אתם מוזמנים לתרום לוויקיפדיה ו.
לסוטו במשחקים האולימפיים

לסוטו משתתפת במשחקים האולימפיים מאז אולימפיאדת מינכן (1972). היא נעדרה מאולימפיאדת מונטריאול (1976) מאחר שהשתתפה בחרם שהובילו מדינות אפריקה על המשחקים במחאה על סירובו של הוועד האולימפי הבינלאומי להשעות את ניו זילנד בעקבות משחק שקיימה נבחרת הרוגבי שלה עם נבחרת דרום אפריקה בה היה נהוג באותה עת משטר האפרטהייד. מאז אולימפיאדת לוס אנג'לס (1984) משתתפת לסוטו במשחקים ברציפות.
לאורך השנים ייצגו את לסוטו בעיקר אתלטים. להישג הגבוה ביותר הגיע רץ המרתון תאביסו מוקאלי שסיים במקום ה-16 באולימפיאדת סידני (2000).
לסוטו מעולם לא השתתפה באולימפיאדת חורף.
ראו גם

לסוטו במשחקים הפאראלימפיים
לסוטו במשחקים האולימפיים לנוער
האתלטית ממוראלו טג'וקה במהלך ריצת המרתון באולימפיאדת לונדון
מגדלנה אריקסון

מגדלנה לילי אריקסון (בשוודית: Magdalena Lilly Eriksson; נולדה ב-8 בספטמבר 1993) היא כדורגלנית שוודית, המשחקת בעמדת המגנה והבלמית בבאיירן מינכן מהבונדסליגה לנשים ובנבחרת שוודיה. זכתה עם הקבוצות בהן שיחקה באליפויות וגביעים בשוודיה ואנגליה ובשנת 2020 בתואר כדורגלנית השנה בשוודיה.
קריירה > קריירת מועדונים

אריקסון נולדה בסטוקהולם והחלה לשחק כדורגל בגיל צעיר בקבוצת אנסקד המקומית. בעידודו של אביה עברה לשחק בהמרבי כדי לשפר את משחקה ולקדם אותה. בגיל 17 ערכה את הופעת הבכורה שלה ליגת העל השוודית. בתום אותה עונה ירדה הקבוצה ליגה ואריקסון עברה לג'וגרדנס ששיחקה בליגת העל. בתום עונה אחת שוב ירדה הקבוצה ליגה ואריקסון עברה ללינשפינג. במשך חמש העונות ששיחקה בקבוצה זכתה באליפות ובשני גביעים.
בשנת 2017 חתמה על חוזה לשנתיים בצ'לסי מהסופר ליג האנגלית. כבר בעונתה הראשונה זכתה עם הקבוצה בדאבל. בשנת 2019 מונתה לקפטנית הקבוצה ובסוף עונה זו זכתה באליפות נוספת. בעונת 2020/2021 זכתה עם הקבוצה בטרבל (אליפות, גביע וגביע הליגה) והייתה שותפה להישג השיא של הקבוצה עד מועד זה כשהגיעה לגמר ליגת האלופות שם הפסידה לברצלונה. בעונת 2021/2022 זכתה עם צ'לסי בדאבל.
ב-1 ביוני 2023 חתמה אריקסון בבאיירן מינכן מהבונדסליגה לנשים עד לקיץ 2026. יחד עמה חתמה בקבוצה בת-זוגה פרניל הארדר.
קריירה > בנבחרת

בגיל 15 הצטרפה אריקסון לנבחרת שוודיה עד גיל 15 ומאוחר יותר שיחקה גם בנבחרת עד גיל 16, 17, 19 ו-23. הייתה שותפה לזכיית נבחרת שוודיה עד גיל 19 באליפות אירופה ב-2013. במסגרת הנבחרות הצעירות רשמה 56 הופעות.
בגיל 20 זומנה לנבחרת הבוגרת וערכה את הופעת הבכורה שלה ב-2014 במשחק ידידות מול צרפת. רשמה 85 הופעות והבקיעה 10 שערים במדי הנבחרת. בין היתר לקחה חלק עם הנבחרת בזכייה במדליות כסף באולימפיאדת ריו דה ז'ניירו ב-2016 ובאולימפיאדת טוקיו ב-2021 וכן בזכייה במקום השלישי בגביע העולמי בצרפת ב-2019.
הישגים ותארים > במועדונים

אליפות ליגת העל השוודית לנשים ב-2016.
הגביע השוודי לנשים ב-2013/2014, 2014/2015.
אליפות ההסופר ליג האנגלית לנשים בעונות 2017/2018, 2019/2020, 2020/2021, 2021/2022.
גביע ה-FA לנשים ב-2017/2018, 2020/2021, 2021/2022, 2022/2023.
גביע הליגה ב-2019/2020 ו-2020/2021.
מגן הקהילה ב־2020
הישגים ותארים > בנבחרת

אליפות אירופה בכדורגל נשים עד גיל 19 ב-2013.
מדליית כסף באולימפיאדה ב-2016, 2021.
מקום שלישי בגביע העולם בכדורגל נשים ב-2019.
הישגים ותארים > תארים והישגים אישיים

שחקנית השנה השוודית הטובה בעולם ב-2020
שחקנית ההגנה השוודית הטובה בעולם ב-2020 ו-2021
הרכב השנה של פיפ"א ב-2021
הערות שוליים

↑  אריקסון והרדר חתמו בבאיירן, באתר באיירן
אריקסון במדי צ'לסי ב-2021
מארק רולסטון

| --- | --- |

 לידה:  7 בדצמבר 1956 (בן 67) בולטימור, ארצות הברית 
 מדינה:  ארצות הברית 
 תקופת הפעילות:  מ-1986 
 פרופיל ב-IMDb
 
מארק רולסטון (באנגלית: Mark Rolston; נולד ב-7 בדצמבר 1956) הוא שחקן אמריקאי. רולסטון שיחק בסרטים "שובו של הנוסע השמיני", "לגנוב את השמיים, "חומות של תקווה", "השתולים", "שעת שיא" ו"נשק קטלני 2". התפרסם גם בשני סרטים מסדרת סרטי "המסור".